钦定古今图书集成/明伦汇编/氏族典/第369卷 > 《郑樵通志》 > 南蒯
## 钦定古今图书集成/明伦汇编/氏族典/第369卷 > 《郑樵通志》 > 南蒯

按《春秋臣传》：蒯，鲁季氏，费邑宰也，南遗之子。季平子
立而不礼于蒯，蒯以费叛。昭公十三年，叔弓围费，弗
克，平子怒，令见费人，执之以为囚俘。冶区夫曰：“非也。
若见费人，寒者衣之，饥者食之，为之令主，而供其乏
困，费来如归，南氏亡矣。”平子从之，费人叛南氏。蒯奔
齐，侍酒于景公。公曰：“叛夫！”对曰：“臣欲张公室也。”卒于
齐。